text:
从缅北战火中走来的新加坡世界小姐
2015年新加坡世界小姐MISS WORLD SINGAPORE CHARITY LU LU SENG新加坡选手今日已抵达中国三亚,参加第65届世界小姐总决赛活动.是来之景颇大地的世界小姐新加坡冠军.
Charity lu lu seng出身于景颇大地缅甸北部长期战乱中的克钦邦地区.景颇族, 现年24岁,12岁时离开克钦邦随父母定居新加坡.
景颇 民族历史发展的过程中正在经历战火的洗礼,她们对生活和梦想追求并没有停止,虽然战火打破家园和无情的摧残一个民族的生存发展的空间,流落他乡,她们对家乡的热爱,生活和梦想追求并没有停止.
“我是为世界认识我的景颇民族而参加选美”,CHARITY LU LU SENG说道.
"Jinghpaw mungdan a matu mung rai u ga",也希望是包含着属于景颇大地世界小姐,让景颇大地走向世界.
中国三亚BEAUTY CROWN HOTEL2015.11.21.
Majan ginra kaw na hkawm pru wa ai Singapore mungkan tsawm shayi
2015ning mungkan ting tsawm dik shayi hpang jahtum masat shing jawng poi kaw du sa wa ai ,Jinghpaw mung kaw shangai ai jinghpaw amyu sha tsawm shayi charity lu lu gaw dai ni miwa gumsan mugdan kaw singapore na gong malai hku 65 lang na mungkan tsawm shayi shingjawng poi lom na matu du sai .
Shi gaw Jinghpaw mungdan  ,ya yang majan byin nga ai myen mung dingda maga de shangai ai jinghpaw wunpawng shayi sha re,ya ten asak 24 ning re ai,asak 12ning kaw na Singapore de shanu nga mat ai.
Jinghpaw wunpawng amyu sha rawt galu gaba wa na hkrun lam hta majan hpe tot adot lai ra ai hte maren,majan a majaw tinang buga htenza mat ,amyu sha asak hkrung lam shim lam n-nga mat hkra jam jau timung ,tinang buga hpe tsawra myit gaw nmat ai sha ,myti mada ai lam mung ngang ngang kang kang shakut nga ai.
"Ngai gaw nye a amyu hpe mungkan ting chye shangun mayu ai majaw shingjawng poi shang ai,Jinghpaw mungdan a matu mung rai u ga, nga nna lu lu seng tsun ai.Jinghpaw mungdan a matu ,amyu a matu n-gun lu ga ai.Jinghpaw wunpawng mungdan  mungkan de hkawm sa wa ai lam mung re ai.JINGHPAW MUNGDAN MUNGKAN TSAWM SHAYI mung rai sai ,MISS WORLD JINGHPAWLAND.
jinghpawland.com
请扫描左边的黑白二维码图片,即可识别关注“景颇大地”公众号


c: text/html

text:
Myitrum Manang ni, M ni a satlawat gaw mi na hte maren sha re yaw. Mana ( 4.2.2013) yuptung e LZ Hkristan lupwa kaw daini makoi mayang na Slgkb: Shadan Htaw Ma a lup gaw let, wan kra nga ai masha ni hpe Masen M post kaw na myawk kaba 6 lang hte kaga soiru sinat mung gap bun ai lam chye lu ai. KK a chyeju hte masha n hkra ai. Bai, Tsin-yu bum na Myutsaw hpyenla ni shat shadu sha nna, wan hkut pru shagu Bumrebum kaw na myawk kaba gap bun bun rai nga ma ai lam na lu ai. LZ grup-yin hte Nalung mare hkan M hpyenla nnan 1000 daram bai wa jat da sai lam na chye lu ai. Mani MKA kaw na lai lung wa ai hpyen modo 40 gaw, Pangwa na shanhte a hpyenla ni hte masha wa galai na matu re lam chye lu ai. Dai majaw, M a sat lawat gaw n loi la ai yaw. Akyu grau she hpyi ga lu e….
Masin pawt dik ai;
JIC

robotstxt: allowed

filter: keep


text:
Maumwi 54: N-Gun Ja Dik Ai Masha
Mung kan hta e, n-gun ja dik ai wa a amying hpe chye a ni? Samson ngu ai tara agyi langai mi re. Samson n-gun ja ai gaw Yehowa jaw tawn ai re. Samson rai n shangai wa ai shawng kaw nna shi a kanu hpe ning nga nna tsun ai: ‘Nang kade nna yang shadang sha langai mi lu na ndai; shi gaw Israela masha ni hpe, Hpilisti masha ni a lata na hkye la ai hta, woi awn na ra ai,’ nga ai.
Hpilisti masha ni gaw Hkanan mung na nhkru ai masha ni rai ma ai. Shanhte hta hpyen la grai law ai hte, Israela masha ni hpe zing ri shatsang ma ai. Lani mi hta e, Samson gaw Hpilisti masha ni nga shara de, sa wa yang lam e hkanghkyi langai mi shabam nna shi hpang de sa wa ai. Raitimung Samson gaw lata hta hpa nlang ai sha hkanghkyi hpe sat kau lu ai. Nhkru ai Hpilisti masha ni hpe tsa lam hku na sat kau ai.
Dai hpang e Samson gaw Delila ngu ai num sha langai mi hte tsaw ra hkat ma ai. Hpilisti ningbaw ni gaw Delila hpe Samson hta hpa majaw dai daram n-gun ja ai lam hpe tsun dan yang langai hpra gumhpraw 1100 ya na nga ga sadi jaw ma ai. Delila gaw dai gumhpraw hpe ra marin ai. Shi gaw Samson shing n rai Karai Kasang a amyu masha ni a jinghku jet nre. Dai rai nna Samson hta hpa majaw n-gun ja ai lam tsun dan hkra aput shatsang ai.
Hpang jahtum Samson gaw shi a n-gun atsam hte seng nna law law ningip ginshim da ai lam Delila hpe tsun dan kau ai. ‘Nye a kara hpe kalang mi mung grai ndoi yu ai. Ngai shangai wa ai kaw nna Karai Kasang gaw ngai hpe Nazari masha nga nna ahkyak ai mayam galaw na matu, lata san da ai. Nye a kara hpe doi kau jang Nye a n-gun atsam htum mat na re,’ nga nna tsun dan kau ai.
Delila gaw ndai lam hpe chye jang Samson hpe shi a lahpyen hta yup shangun dat ai. Dai hpang e masha langai mi hpe kata de shaga la nna, Samson a kara hpe rep la shangun ai. Samson yup hprang wa ai shaloi shi a n-gun n nga mat sai. Dai hpang e Hpilisti masha ni shang wa nna, shi hpe rim kau ma ai. Bai nna shi a myi hpe achyaw baw kau ya ma ai. Shing rai shanhte a mayam shatai la ma ai.
Lani mi hta Hpilisti masha ni gaw shanhte a karai Dagon a matu, poi kaga galaw ma ai. Shanhte gaw Samson hpe htawng kaw na shapraw la nhtawm, ginsup shala chyi ma ai. Dai aten e Samson a kara bai galu wa sai. Samson gaw shi hpe lata dun nna woi hkawm ai la kasha hpe tsun ai: ‘Dagon htingnu hpe madi tawn ai shadaw kaba de woi sa rit,’ nga nna tsun ai. Bai nna Samson gaw Yehowa kaw n-gun atsam kaba hpyi nhtawm, shadaw hta jum dat ai. Bai nna ‘Hpilisti masha ni hte ngai rau si wa ni ga’ nga nna jahtau tsun dat ai. Dai poi hta e Hpilisti masha 3,000 nga nga ma ai. Samson gaw shadaw kaba hpe ahpum nna, jahten dat ai shaloi daw agrawp wa nna, dai kaw nga ai nhkru ai masha ni yawng si mat ma ai.
Tara agyi daw kaba 13 kaw na 16.


text:
GWI HKA SA RA KAWNG GAW GASAT NGA
Labels: Jinghpaw Mung Shiga
7 comments:
- Anonymous said...
-
e dai hku galaw ai gaw gara hku mung n jaw nga ai lo. anhte mung shawa gaw sanat mung n lu majoi roi hkrum ra na kun?
- October 2, 2012 at 4:27 PM
- Jatawng Naw said...
-
Aga! um law.. grai myit yak, dawdan yak na re law hkau ni, hpu nau ni e.. Anhte KIA/MHH hpyen hpung ni kaw mung laknak hkum hkra lang ra sa ga ai law. N dai zawn re myen nhkru hpyen masing hpe gaw Riffle sniper, dumhpau lang ai hpyen hpung hpyen la ni law law hte hkap gap kasat yang grau kaja na re law. Myen hpyen hkum dingdek 20-30 hpe grai shading jahpra n na gap kau ai ladat mung lang ga law. Kaning nchyum nna mung masha porter 1,2 hpe hkra mat yang mung Karai Kasang a myit rai sai ngu hkam la let atsawm hkap shading gap kau ga law.
Myen hpyen ni gaw shan hte myit ra ai lam(order point) du hkra ladat hpan hkum hkra shaw wa na re. Hpyenla ni hpe nan mungmasha zawn jabu shahpun nna mung kanaw lung wa na re hpe dum ga. Mare buga hkan na hpu nau ni hte matut mahkai lam nmai hprai ga ai. Mare buga na ni hpe san htinglet maram yu yang, WP buga na raihpai masha re/ nre lam hpe lu chye na re. Anhte WP buga na nlawm ai teng yang gaw yawng hpe bawm yam hte anut kau ai lam mung galaw ga. Lawu myen mung na porters masha ni law law si yang mung anhte ni matu awng dang lam kaba rai nga ai. Myen mung na shiga/media ni hkan e, mung shawa ni myen hpyen la ni hte rau si hkala ai hkrum ai lam ni hpe ka madun/htawng sha na dan wa na re. Shaloi gaw anhte KIO/A hte WP myusha ni matu grai kaba ai awngdang lam nan rai sai law.
Karai Kasang Wa kaw na KIO/A hte WP hpu nau na ni yawng hpe mai kaja ai machye machyang hte n gun marai tutnawng shaman ya u ga.
- October 2, 2012 at 5:18 PM
- Anonymous said...
-
Myu tsaw ni e mung masa ladat kaga shaw na hku n mai ai kun? shanhte myu sha ni hpe hpyen ninggang shatai nna lung wa na hpe la nga na malai, esp. Hpakant ginra kaw gaw kata de tsim shang na 'sh' lagyim ai ladat hku mi rai rai, lawan ladan lai hku mi rai rai... n mai a ni. Ngai mu mada ai gaw ndai Hpakat ginra hta gaw wa gasat na la taw nga ai baw shara n rai sai. Shanhte a ladat hpe mung chye lu ai daram chye sai hte maren anhte mung zai bai shaw nna htu ra na re ngu mu mada ai. Bai Karai Kasang gaw Shi hpe kam sham nga ai ni, Shi a kashu kasha ni hte dai ni anhte a akyu hpyi ga hpe n madat shalai na re hpe kam ai. Karai Kasang lam woi la nga u ga ngu kyu hpyi dum nga nngai law!
- October 2, 2012 at 8:59 PM
- padang yesu said...
-
Mung shawa hpe ning gang shatai ningre sat lawat hpe, n gun atsam dat nna atsawm sha sumla hkrung gayet lu hkra ga law ga ngu mayu ai.masu magaw myalu mya sha,lagu lagut rai nshawp nkap masha myit nmyit mungkan hta pi nan pat 1 lu taw nga sai.grai sadi maja ga re lu,lam sha gu.
- October 2, 2012 at 9:33 PM
- ukha sumlut said...
-
Masha ni hpe gang zawn galaw da jang hpang kaw na a katsi sha doi kau na hku di ra ai.
- October 2, 2012 at 10:05 PM
- hkunman said...
-
Hkum yak hkak taw nga ..,KIO,KIA..Nang dai zawn yak hkak chyai taw nga yang.., PRAT TUP dai hta graw yak hkak ai katut sha na... MAN ANG ai lung wa ai hpa hpe rai tim...shing ngyip mu tip gap sha myit tik tik di u...,lahkam myi madun yang la lam 10 mu mada chye na u yaw....,
- October 3, 2012 at 4:41 AM
- christopher said...
-
Ya mung bai myit su taw nga mu oi.tinang hpe sat wa ai hpyen hpe naw masan dum nga mu.dai mung shawa masha a hpang kaw myen gaw remove control hte hkang taw wa nna shangun taw nga ai re.
- October 4, 2012 at 5:02 PM


text:
Dai majaw Wunpawng Mungdan Shanglawt Asuya KIO/KIA Ningbaw Ningla, Hpushawng Hpuba ni hku nna ndai lang myen asuya hte bai hkrum shaga jang MAYAM LAK MAT gaw nwoi htu sana re ngu kam ai. Gap gasat jahkring nna mungmasa bawngban mat wa ga ngu ai lachyum gaw Annau ni hpe gyit hkintum tawn nna, MAYAM ZAWN kam ai hku shangun sha na ngu ai lachyum re. GAP GASAT JAHKRING LAK MAT BAI GAHTAP HTU DAT JANG...
(1) Karai Kasang a ga hpe nmadat nmara ai.
(2) Annau ni nan myen satan a kata kaw MAYAM TAI NA GA AI ngu nna hkamla ai hte bung na.
(3) 1961 ning February 5 ya shani kawn lang hpang wa ai Annau ni a lak nak sinat gaw HPUN TAWNG byin mat na.
Bai nna, myen asuya a ntsa e Annau ni grai sadi ra ai lam ni nga ai. Ga shadawn Awng San wa galaw da ai bungli gaw Awng San wa nnga mat jang dai bungli mung tara nshang mat sai. Dai re majaw ndai lang bai hkrum bawngban ai shaloi U Thein Sein, Aung San Kaw, U Aung Myinn, U Sai Mauk, ndai ni kadai mi woi awn awn, nmai kam ai. Lapran sakse hku nna UN hte mungdan kaba langai ngai shang dung lawm ra na re. Myen asuya hku nna gap gasat shawng jahkring nna she mung masa bawngban ga ngu nna tsun na lam nnga ai. Lachyum gaw shanhte wa htim gap dat ai re majaw gap hkat let bawngban ra ai sha re. N-gap hkat ai sha sim sim sa sa bawngban mayu yang gaw shanhte htu ganawng bang tawn ai hpyendap ni ma hkra htingnut la mat wa ra ai. Bai ahkyak ai langai mi gaw Wunpawng Mungdan kata kaw myen hpyendap sha a nga dingsa, KIA a sinat lak nak gaw aten n lata ai mai ngoi kapaw wa ai lak nak rai ra ai. Myen asuya hte galaw da ai gap gasat jahkring gaw mai sau pa ntsa kaw na sha re. Shanhte gaw gap mayu ai shaloi mai gap ai. Anhte gaw gap ra tim nmai gap ai. Anhte na sinat ni gaw hpun tawng byin mat ai majaw nmai ngoi ai hte bung mat sai. Myen asuya hte gaw gara asuya mi galai yang galai, atsawm hkrak n rai shi yang shi hte chyu sha lak mat nmai htu ai.
Bai nna langai gaw ndai ten hta hkan nang hkan sa nga ai mungchying sha ni mung grai ahkyak ai ten rai sai. Nkau mi Egudu de nhtang nna mayam bai wa tai na matu Mawshe hpe lam lapran kaw mara tam ai ni mung naw lawm nga ga ai hpe mu lu ai. Ndai ten kaw nna gaw tsaw ra ai Chyurum Wunpawng sha annau ni gaw myit hkrum mang rum ai hte Wunpawng Mungdan Shanglawt Asuya KIO/KIA a woi awn hkrun lam Hkanan Mungdan de ta gindun nna lahkrip ra ra hte rawt sa saga ngu nna lajin dat ai.
Sau Nan Du
3/6/2012


text:
Myu kaba langai mi hpe ladat kaba 4 hkrang ningsam masing jahkrat n'na, zai dik ai dusat ladat hte shamyit shamat nga ai re gaw annau ni sha n'ga, laga bawsang ni yawng hkum tut, myi tut mu chye na chye saga ai re.
Dai ladat kaba 4 gaw,
1-Myu rusai ga shamyit shamat masing.
A-Myu gayau ladat, masha shada mayu yang she masha htum ai zawn myu gayau yang she myu langai shangai wa lu na re. Jinghpaw hte myen la hkat yang myen+jinghpaw myu lakung langai byin pru lu ai. Myen la/num langai ngai Jinghpaw la/num hte lu hkungran yang kumhpa shagrau ai, lawu myen mung kaw na lam n'tsa n'ta n'lu masha ni hpe annau ni buga de gawt shalun n'na mare masha gayau ai ladat,
B- Myu shada rusai ga bung shada ga garan hkra sumprat dawk, ru kaba hkrawn ashun hkra kaichyan hte ja gumhpraw masha n'gun law law lang n'na myu shamyit ai, kaja ai zawn zawn simsa lam tam masu n'na ga garan n'gun kya hkra, ga shadawn Simsa lam tam [Sara Kaba Saboi Jum, kanau Hkum Myet hte simsa Salang ni] myen a mugun shingnan ni KDA-NDAK, T-Hkun Myet, Lasang Awng, Tanggu Dang, Du Mun yan nau, Rapdaw Slg. Zahkung Ting Ying laga myen a shingnan shangun ma ni.
C- Mungchying masat hte yup tung jahpan hta nna myu shamyit mat hkra tara hkrang masu galaw shapraw nna ladat tam galaw nga ai.
D- Ga shamyit mat hkra bungli lamang magam gun masha n'gun hte dip n'gun jaw ahkaw ahkang hte dip shamyit nga ai.
E- Nanghpam malu masha HIV/AIDS Manggang, Galang gyi, Mawng ana (SHAWA NUM) shawa wa kang dap hpaw n'gun dat nna myu shamyit shamat nga ai.
F- Hpyen majan hte tatut gap sat shamyit nga sai re.
2- Htunghking, Laili Laika, Makam shamyit shamat masing.
A- Myen buhpun sumli lam hpe si manyi dik ai hku gangwi ngwi yawng buhpun hkra ja gunhpraw ahkaw ahkang hte dip n'gun jaw ai. Myen ka hkrang, myen madum sumhpa, myen yungwi mahkawn ni hpe madu htunghking mahkawn ka hkrang hku lang chye hkra ja gumhpraw ladat shaw shamyit shamat nga ai.
B- Sumla hkrung shadang/shayi ni hpe aming hte myen htunghking buhpun sumli lam hpe dip hpun shangun nna masa n'li gat hkai shangun ai.
C- Buddha makam hpe mungdan asuya makam hku aming hte dip nawku shangun ai, Jawng hkan Buddha tara laika sharin ai, hpara naw shangun ai. Laban shani jawng lung shangun ai.
D- Buddha la/num langai mi laga num/la lu la hkungran jang kunhpa shagrau ai, arang jaw ai, arawng aya shalun ya ai.
E- Buddha makam bung ai ni sha hpyen du jawng lu lung ai, arawng aya kaba jaw ai. Myen Buddha sara/ma ni hpe bawsang buga de myu kaba masing/makam masham masa masing gat hkai shangun matsun ai.
F- Hpaji jawng hkan annau ni a Laika n'mai sharin ai hte, Laika, Ga mat hkra makam mat hkra, [Bum sa sana] dat ai. (N'dai kaw loi sadi jaw mayu ai byin mai yang annau ni jawng hkan myen laika n'sharin hkra shakut yang mai na re.)
3- Sutlu ngamu ngamai hpaga shamyit shamat masing.
A- Asuya n'gun, ja gumhpraw n'gun, masha n'gun kaba hte annau ni ngamu ngamai lam hpe shamyit ai.
B- Lamu ga zing madu ai hte annau ni a malu masha ngamu ngamai hpaga lam hpe jahten shamyit nna matsan hkra galaw ai. Rawt jat n'mai hkra galaw ai.
C- Masha n'gun, ja gumhpraw arung arai n'gun kaba dat nna annau ni a hpaga ginra hpe ka-up dip sha ai, hpaga masing, hkai sun masing, ja lungseng ,n'hprang rai, hpun hpaga, gunrai dut ginlen ai lam yawng hpe n gun kaba hte dip gamyet sha ai,
D- Aming ahkaw ahkang sinat lang nna malu masha mya gashun, dang gamyet zingrut htu sha ai, shingma kaw mam ting sha ai. Hkauhting hkauna magam n'mai galaw sha hkra hte mare dasang htawt shatsang ai. Ya hpang jahtum gaw mare nat, du sat yam nga yang gap shamyit sha ai, myalu myasha singgu krin byin hkra, hpyen yen tsin yam byin hkra shamyit shamat sai re.
E- Miwa Kala hte pawng nna shagyip shagyeng sha ai, Miwa hpe ahkaw ahkang jaw nna madim n'hprang ja lungseng, annau ni lamu ga krin hkra dip galaw shamyit sha ai, dusat, tsi hkrung tsinan ni shamyit shatsai sha ai. Hpunru, hpyi, lap, pu n'ngam jahten shatsai sha ai. Annau ni a lu lawm lam yawng hpe Makam mMasham Nawku Jawng, alu kaw na hkawt myala ai. Dinghku arung arai num bahkang kaw na hkawt yawng myala ai.
4- Malu masha matut mahkai dandi shamyit shamat masing.
A- Annau ni lamu ga buga hpe annau ni nan up hkang nna, madu lu lawm ai n'gun atsam hte moi kaw na dai ni du shakut galaw sa wa yang dai ni annau ni sutlu ngamu ngamai shimlum rawt jawt galu kaba bawngring mayat maya madang tsaw rawt jat dik ai myu, mungkan hta dan hkung ai myu tai nga ra na ten rai sai. Ya gaw singgu krin matsan dik ai masha u tsang hta tsap nga ra ai gaw kade majaw ta? Hpa majaw ta?
B- Malu masha hte gangwi shakyet kawsi hpang gara si hkra roirip zingri dip shagyeng jahkrit shama zingrut htu shingma mam ting sha nga ai gaw, shinggyin nauna myit htingbu kaja, munghpawm ngu tsap mai na kun? Hpa grai n'chye shi ai ma kaji ni hpe du kaw htumrin u shoi gyit noi tawn ya n'na shakyet sat ai, rawt galu kaba wa chye ai yawng hpe lungpa kaba dip mara apyet tawn ya ai kade majaw hpa majaw ta?
C- Myu sha langai mi a lawan rawt jat galu kaba mai ai matut mahkai, htinglet htingsa ginrat ginshi mahkri hpe myi pat kau ya ai. Dai ni gaw dasang mu chye na chye ai lam yawng hpe jahtum sat shamyit nga sai. Hkawmwa hkawmsa matut mahkai yawng lamu ga jarik du htu pat kau ya sai. Hpa hpe naw myit mada shatai n'na munghpawm hta tsap na ta? Munghpawm ngu ai hta tsap shut lai wa sai jaw ya du nam maling ga hkan bra n'na nga ra ai kun? Hkru hkru kat kat, mu mu mai mai, ngwi ngwi pyaw pyaw nga ra sai. Shaning 60 ning hpang hkrat n'na masu mana ai hkrum wa saga ai Myu Sha ni e dum gin saga ai.
D- Dai ni gaw ta tut du sat zawn tara n'lang sat shamyit shamat nga sai hte shaning 60 ning hkawt ladat amyu myu hte GABAW KABA 4 langa nna shamyit lai wa sai hpe dum chye ra sai. Hpa rai myen tsun ai hpe naw kam na ta? Myen nan myit sanseng, tara lang n na shinggyin nauna myit hte teng bawngban mayu ai mahkyen hkrang n'mu n'madun lu yang bawngban lam hpe n'mai myit shang sha ai. N'dai ram zingri sat taw nga ai mu nna majan gasat nna shada nang si ngai si, sadi maja lareng akyeng digyet tam hkat nga ai ten hpa hpe yu na bawngban na. hpa hta shatai madi n'na bawngban na ta? Ningbaw ningla ni, Mungchying Shawa ni a n'sen hpe ja ja sung sung li li naw madat ga. Myen a myit hpraw san seng ai kara hku mung n'mai byin ai. Thein Sein wa America sa na ten hta mahku kaba shaw shamawng dat ai she re. Yup dam dam n'na yup jawp jawp n na shabam nga ai she re.
SHANI PUNG DING WAN SHANAN LANG NNA MANA RAI N NGAI, DUSAT RAI N NGAI, NGA SHABAM PUK MARAWN HKAWM NGA AI. MASU KAWA HPE HKUM KAM.
Baren Numraw
20/9/2012


text:
Tuesday, January 3, 2012
LABAU SHANG
Do you like this story?
Simsa lam grai nhkrum bawngban yang,shada kamsham ai mahkyen shawng galaw madun ra ai, kam sham lam n;nga ai simsa lam gaw ntsa lam,n'grin ai simsa lam namnak n'nga ai majaw bai hten na sha re. simsa lam gaw shada asan kam hkat na ahkyak ai.tsun ai hte maren kam gin ai madi madun gin ai shawng mu lu yang lit la lu yang she,htani htana myu sha yawng a akyu rawng ai simsa lam byin na re.ntsa lam sha nrai teng galai shai ra ai. Teng man simsa lam byin tai pru wa yang gaw labau shang ai simsa lam rai na re.
1- Democracy tara masing masa hte hkrang shapraw Democracy asuya langai hku ndau shana tawn sai hpyi galai gumshem asuya gaw Tinang a jinghku rai nga ai,myit rum manang rai nga ai democracy ahkaw ahkang hpyi ai,democracy tara rap ra ai de sa wa na matu mung shawa a nsen kaba shapraw nga ai ni hpe hpa majaw bawng masha hku rim sharawng tawn ai kun?democract ahkaw hkang hpyi nna sharen da hkrum tawn ai myit rum manang mungmasa la ni hpe hpa majaw ndat gwi ai kun?hpa majaw mung masa hte rim sharawng taw ai bawng masha n'nga ai nga tsun masu ai kun?,hpa majaw mung shawa hte maigan ni teng man ai hpe nhakm gwi ai,masu htawng dan nga ai kun?
2-Mung shawa a ra lata poi shang nna,Democracy asuya nga marawn tsun taw nga ai,
hpyi galai asuya gaw hpa majaw hpyen dap a npu kata e sumla zawn shamu shamawt ai asuya tai nga ai kun?teng man ai mung shawa asuya langai teng hkrang gran ai rai yang, hpyen dap gaw rapdaw npu kata e nga ra ai,rapdaw hta hpa majaw 100 lam shadang 27 gaw hpyen dap de na ading tawk radaw Slg hku up hkang hpawng hta shang lawm ra ai kun?
3-Democract mung up tara hkrang hku teng sa ai rai yang, bawsang ni hte
shaning galu dinghku majan byin nga ai hpe hpa majaw teng man ai hte simsa lam nmai la ai kun?
Hpa majaw mara kata bawsang myu sha ni hpe sat shamyit ai masing hte majan baw ai kun?mung shawa hpe makawp maga ra ai hpyen dap gaw hpa majan mara n'nga ai ni hpe dasang zingri shamyit nga ai kun?hpa majaw mung kan na asuya langai hku nmasat ai kun?
4-ASEAN rapdaw de shang ai shaning 17 she du wa sai hpyen asuya gaw shang ai shani kaw na dai ni du hkra hpa majaw mang hkang hte makau grup yin Asean mungdan ni hpe du hka jaw nga ai kun?mang hkang hte hkrang madun nga ai kun?madi shadaw ai lam n'galaw ya lu ai kun?
Tinang mung shawa ni ndai ram matsan grit nyem dik ai sutgan kata masha tai nga ai hpe hpa majaw nmu masu ai zawn masha sat ai machyu pala ni hta mungdan a ja gumhpraw ni hpe shama nga ai kun?tinang mung shawa hpe hpa majaw lit nla gwi ai kun?
Lahta tsang hpyen du kaba ni mayun kumhpa sha ai gumhpraw mang hkang ni langai hpang langai,dan pru ai,kade magup tim kata lam gumhpraw mang hkang gaw lani hte lani langai hpang langai dawng pru wa nga ai kade magup tim magup nlu rai nga sai, law dik ai shanhte kata na mang hkang kaba ni,hpyen dap hte mung up rapdaw ni a lapran n'gun gang hkat ai arawng aya ahkaw ahkang kashun jum ai,rapdaw ni tsun galaw ai myu mi hpyen dap ni hkrang shapraw galaw ai gaw hka hte sau zawn,katsi kahtet lam 2 mahkret 2 masa 2 hku sa nga ai hte bung nga ai,hpyi galai asuya gaw galoi du grin na,pung hkum ashun nga ai,masa ndai ni majaw,shan hte pahkam gaw hpyen dap kaw nna,asuya ahkaw ahkang hpe kalang hpe jumtek na masa de yawng nga ai. shanhte myit tawn ai tsun tawn ai lam nbyin wa na tai sai majaw,hpyen dap kaw na jum tek na de shanawng nga ai,anhte bawsang ni hpe dasang gasat ai gaw Democracy hkrang hte sa ai tsun garu tawn ai gaw lamu hte ga wa shakap shai rai nga ai. hpyen gumshem gaw prat masa,mabyin masa,tara masa hku teng hkrat nan hkrat sum na ten du sai.nsam grai kaba tsawm hkra myu kaba mahku hte kade marawn tim kraw kata e gaw hpung kraw rai nga sai,la kaba kaya yang si ai nga zawn byin hkyen sai.
Annau ni hpe n'gun kaba hte kade htu lung wa tim nta bai nhtang wa na lam shamat ai zawn sa lam sha mu nna wa lam n'nga ai yubak zinlawng hku de du nga sai.mayam hpyen n'chyang hpyen re majaw,tinang galaw ai mahkam sumri gaw tinang nan hkam sat la ai hte bung nga ai. Annau ni padang dip la na nyi wa sai,shakre la na sha rai sai.
labau shang awm dawm simsa lam gaw kadai hpe mung hpyi nra annau ni nan ndau shana na ten du sai,lu ai atsam yawng hte naw dating gasat ga.
Baren Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Maumwi 40: Mawshe Lung Hkrung Hpe Kayat Ai
Shaning 10 ning 20 ning 30 ning 39 ning nga nna, lai wa sai. Israela masha ni gaw nam mali e, naw rai nga ma ai. Raitimung dai aten mahkra hte hta Yehowa gaw, shi a amyu masha ni hpe yu lajang nga ai. Shanhte hpe manna muk jahkrat jaw ya ai. Shani e, sumwi shadaw, shana e wan shadaw hte shanhte hpe lam madun wa ai. Dai aten laman e shanhte a hpun palawng nje ai. Shanhte a lagaw ni mung nhpye ai.
Egutu mung kaw na pru wa ai shaning 40 ning a shata man langai hta du nga sai. Israela mashani Ka-de-sha ngu ai shara hta dabang bai wa de nga ma ai. Lai wa sai shaning 40 ning daram hta Hkanan mung de kin-yu dat ai ndai shara kaw na rai nga ai. Mawshe a kana Miriam gaw, Ka-de-sha kaw si mat ai. Lai mat wa ai shawng lang na zawn ya mung yak mang hkang bai byin nga sai.
Masha ni lu ntsin nlu ma ai. Dai majaw masha ni gaw Mawshe hpang de sa wa nna aput angun ma ai: ‘Anhte jau jau e, si mat ga yang pyi kaja sai; anhte hpe Egutu mung kaw nna, hpa mung ntu ai ndai daram yak ai shara de, hpa majaw woi wa ata? Naimam, maihpang si, tsabyi si, sabyin si, mung nnga ai. Lu na ntsin mung nnga ai,’ nga nna tsun ma ai.
Mawshe hte Arun gaw nawku sum de sa nna, akyu hpyi ma ai shaloi, Yehowa gaw: ‘masha ni hpe jahpawng da u, shanhte a man e, dai nlung hpe aga shaga u; masha hte dusat ni a matu, ntsin law hkra pru wa na ra ai,’ nga nna tsun ai.
Dai majaw Mawshe gaw masha ni hpe jahpawng da nna tsun ai: ‘Karai Kasang hpe nkam hpa ai amyu masha ni e, madat la mu; Arun hte Ngai nanhte a matu, ndai nlung kaw na ntsin shapraw jaw na rai ga ni?’ nga nna tsun ai. Dai hpang dawhkrawng hte nlung hpe lahkawng lang gayat dat ai. Dai shaloi hka shi lwi ai zawn nlung kaw na hka lwi pru wa ai. Masha hte dusat ni yawng hte law hkra lu na matu, ntsin lu ma ai.
Raitimung Yehowa gaw Mawshe hte Arun hpe masin pawt ai. Hpa majaw re ai hpe chye a ni? Mawshe hte Arun gaw nlung kaw na hka pru wa hkra Shan galaw ya ai nga nna tsun ma ai. Ntsin pru wa hkra teng sha galaw ya ai wa gaw Yehowa re. Dai hte seng nna Mawshe hte Arun teng ai hku ntsun ma ai majaw Yehowa gaw shan hpe ari jaw na, nga nna tsun ai. ‘Nan gaw nye a amyu masha ni hpe Hkanan mung de lam woi nna shang lu na myit dai nrai,’nga nna tsun ai.
Israela masha ni Ka-de-sha kaw na pru wa ai grai nna yang, Hora Bum de du ma ai. Dai bum pungding kaw e, Arun si mat ai. Shi si ai shaloi asak123 ning rai sai. Israela masha ni grai yawn ma ai. Dai majaw Arun a matu nthoi 30 ya sharung shayawt ma ai. Shi a kasha Eleaza gaw Israela masha ni a lahkawng ngu na hkinjawng agyi tai wa ai.
Bu hkawm laika 20:1-13, 22-29; Tara jahprang 29:5.


text:
Prat hte seng ai ga san ni a mahtai ni gara kaw nga a ta?
Mahtai nga ai shara gaw . . .
hpung tang hpaji hta kun?
myit mang hpaji hta kun?
Chyum Laika hta kun?
Myihtoi Langai Gaw Karai Kasang Hpe Tsun Ai
“Na a tara madung gaw teng man ai lam rai nga ai . . .Ngai hpe chye chyang ai hpaji jaw ya e.”—Shakawn Kungdawn 119:144, 160, Kabu Gara Shiga Chyum Laika.
Masha wan law law gaw mahtai ni hpe Chyum Laika kaw na chye la ma ai.
Nang mung chye mayu ai i?
jw.org Web site gaw nang hpe karum ya lu ai.
Online hta mara da ai ni hpe hti yu ga*
Chyum Laika ga san ni a mahtai ni
Kun dinghku ni a matu karum ya ai lam
Chyum Laika hte seng ai video ni hpe yu ga*
Ma ni a matu mahkawn ni hte sharin la mai ai lam ni
Ramma ni a matu hpaji jaw ai lam ni
Makam masham hpe kasi kaja hte madun ai lam ni
Laili laika ni hpe download galaw ga*
* Myen ga hte kaga ga amyu ni mung lu mai.
Ndai Ahkyak Ai Ga San Ni Hta Gara Hpe Nang Chye Mayu Dik Htum Rai?
Ndai ga san ni a Chyum Laika mahtai ni hpe jw.org/kac hta tam yu u.
(LAILI LAIKA NI > LAIKA BUK NI hta ndai garan laika ni hpe hti mai ai shing n rai download mai galaw ai)


text:
Maumwi 69: Numsha Langai Share Shagan Langai Hpe Karum Ya Ai
Ndai numsha hpa tsun nga ai hpe chye a ni? Yehowa a myihtoi Elisha a lam hte Elisha mau hpa amu madun dan lu na matu, Yehowa shi hpe karum ya ai lam hpaw mi wa hpe tsun dan nga ai. Ndai hpaw mi wa gaw Israela amyu nre ai majaw Yehowa a lam n chye ai. Ndai numsha gaw hpa majaw hpaw mi wa a nta kaw du nga ai lam hpe yu yu ga.
Ndai hpaw mi wa gaw Suri num langai mi re. Shi a madu wa gaw Suri hpyen du kaba Naman re. Suri masha ni gaw ndai Israela masha ni hpe rim wa ma ai. Shing rai Naman a madu jan a mayam shatai la ma ai.
Naman gaw manggang ngu ai ana lu ai. Ndai ana lu jang ashan ni hpe pyi, sha mat wa nna ashan galawk hkrat chye ai. Dai majaw numsha gaw Naman a madu jan hpe ning nga nna tsun ai. ‘Nye a madu gaw Israela mungdan kaw e, nga ai Yehowa a myihtoi wa hpang de sa lu yang grai kaja na re. Madu a manggang ana hpe shamai shatsai ya na re,’ nga ai. Dai hpang e ndai lam hpaw mi a madu wa hpe tsun dan ai.
Naman gaw shi a ana hpe grai shatsai la mayu ai majaw Israela mungdan de sa wa na, nga nna myit daw dan ai. Shi dai kaw e du jang Elisha nta de sa wa ai. Elisha gaw shi a mayam wa hpe shangun dat nna Naman hpe Yawdan hka de sa nhtawm sanit lang hka shin u; nga nna tsun shangun dat ai. Naman gaw dai ga hpe na jang grai masin pawt nna: ‘Nye a mungdan na hka ni gaw Israela mungdan hta nga ai hka shagu hta grau kaja ai,’ nga nna tsun ngut ai hte pru mat wa ai.
Raitimung shi a mayam langai mi gaw: ‘Madu e Elisha gaw yak ai amu hpe galaw shangun yang galaw na n rai ni? Shi tsun ai hte maren sa shin yang hpa byin wa na rai kun?’ nga nna shi hpe tsun ai. Naman gaw shi a mayam a ga hpe madat nna, Yawdan hka hta sanit lang hkum hpe dip kapruk dat ai hte, shi a hkum shan bai san pra wa ai.
Naman gaw grai kabu mat ai majaw Elisha kaw bai nhtang sa nna: ‘Israela mungdan na Karai Kasang chyu sha, mungkan hta teng man ai Karai Kasang re ai hpe atsawm sha ngai chye ni ai. Dai majaw ngai jaw ai kumhpa hpe, hkap la ya u,’ nga nna tsun ai. Raitimung Elisha gaw: ‘Ngai nhkap la nngai,’ nga nna bai tsun ai. Naman jaw ai kumhpa hpe la yang shut na re ai lam hpe Elisha gaw chye ai. Hpa majaw nga yang Naman a manggang ana hpe shamai ya ai wa gaw, Yehowa re. Raitimung Elisha a mayam Gehazi gaw shi a matu hkap la mayu ai.
Dai majaw Gehazi gaw ndai hku galaw ai. Naman pru mat ai hpang Gehazi shi a hpang hkan kagat nang nna, ‘Ya sha du ai jinghku ni hpe jaw na matu madu a kumhpa hpe jaw dat u nga nna, Elisha gaw ngai hpe tsun shangun dat ai’ nga ai. Teng sha nga yang ndai gaw masu ai lam re. Raitimung masu ai lam re ai hpe Naman n chye ai. Dai majaw Gehazi hpe kumhpa nkau mi jaw dat ai.
Gehazi nta bai du ai shaloi shi kaning di ai lam hpe Elisha gaw chye ai. Yehowa shi hpe tsun dan ai majaw re. ‘Dai rai nna ndai nshawp ai amu hpe nang galaw ndai majaw Naman a manggang ana nang kaw kap u ga,’ nga nna tsun dat ai. Tsun ai hte maren kalang ta byin mat wa ai.
Ndai lam hta na hpa kasi ningli yu la lu na kun? Shawn nnan e, anhte gaw ndai numsha zawn Yehowa a lam hpe tsun dan ra ai. Ndai hku tsun dan yang grai kaja na re. Ndai hku galaw yang akyu rawng ai. Lahkawng ngu na gaw, shawng nnan e, Naman zawn anhte hta myit tsaw myit dap nmai rawng ai. Karai Kasang mayam ni a ga hpe madat ra ai. Masum ngu na gaw, Gehazi zawn anhte nmai masu ai. Chyum Laika hti yang kaja ai kasi law law lu la ga ai n rai ni?
2 Hkawhkam 5:1-27.


text:
La-ngu sun kawn pru ai gumhpraw gaw jahkring sha htum na, matut nna ngam taw na gaw n hten n mat chye ai plastic manghkang ni rai nga ai.
(1) Plastic gaw galoi n yat chye ai, lamu ga de Gung (toxic) shang mat na. Dai buga kawn pru ai Hka hpe anhte amyusha ni prat tup lu ra na.
(2) Plastic hpe dusat yam-nga ni sha nna si wa chye ai.
(3) Plastic ga kata de rawng taw shaloi hpang de bai hkai lu hkai sha yak mat sana.
(4) La-ngu hpun hkai ai shaloi lang ai Tsi ni a majaw, dai lamu ga ni hpang de hkai lu hkai sha yak mat sana.
(2) Plastic hpe dusat yam-nga ni sha nna si wa chye ai.
(3) Plastic ga kata de rawng taw shaloi hpang de bai hkai lu hkai sha yak mat sana.
(4) La-ngu hpun hkai ai shaloi lang ai Tsi ni a majaw, dai lamu ga ni hpang de hkai lu hkai sha yak mat sana.
Laiza hte Myitkyina lam lapran hta myi mada n htum ai la-ngu sun ni mu na re. Ya hpang de Waimaw ginwang de du hkra la-ngu sun ni law wa sai lam chye lu ai. Ndai la-ngu si ni hpe gaw Miwa Mung de shalai dut ai rai nga ai.
Dai shaloi, ndai la-ngu sun kawn pru wa ai Plastic maza hte seng nna gaw, kadai hta lit nga a ta?
Dai la-ngu sun kawn pru ai Ja Gumhpraw gaw jahkring sha htum mat na re. N htum n mat nna ngam taw na gaw, dai plastic kawn pru ai manghkang ni rai nga ai.
Kadai kaw lit nga a ta?
* Hkai sun lauban ni hpe Plastic Maza hpe sha pyi atsawm nat seng kau da na matu seng ang ai uphkang salang ni ripkawp jahkrat (aming jaw) na matu myit ya marit ngu, tang madun mayu nngai.
Hkungga let,


text:
Shiga shapoi ai ngu nna tsun ai hta ahkyak ai lam hpan masum lawm nga ai. Dai ni gaw, shiga madat ni hpe shiga jaw ya na matu, hpaji jaw shapan shalat ya na matu hte shangwi shapyaw ya na matu rai nga ai. RVA Jinghpaw nsen shapoi dat kaw nna mung ndai ahkyak ai hapn masum hpe galaw nga ga ai. Ahkyak dik hku nna gaw madu yesu a kabu gara ai shiga hpe shiga madat ai ni hpang de shalai ya ai lam rai nga ai.
Kabu gara ai shiga hpe shachyam shabra ai magam hku nna RVA Jinghpaw nsen shapoi dat gaw shani shagu na ja chyum mungga ni hte myit sum ru akyu hpyi ai lam kadun galaw ya ai, makam masham hkaja ai lamang shapoi ya ai, nawku hpung labau, san pra ai masha ni a labau ni, san ga mahtai, saradaw ni a ahkyak ai mungga ni hte laban shani shagu na mung ga ni hpe shapoi ya ai. Shiga jaw ya ai lamang ni hku nna nawku hpung shiga hte buga shiga ni hpe shapoi ya nga ai zawn buga ndau lamang ni hpe mung shapoi ya ai. Hpaji jaw sharin shapan shalat ya ai lamang ni hku nna hkam ja lam, hpaji ning li lam, htung hkying lam, hkai lu hkai sha lam, kun ding hku hte ram ma lamang ni, bai chye chyang ai myit su ni hte hkrum shaga ai lamang ni hpe shapoi ya ai. Shangwi shapyaw ya ai lamang ni hku nna gaw mahkawn kum hpa lamang hta buga shakawn mahkawn ni, nawku makam masham mahkawn ni hte sum tsaw sum ra mahkawn ni mung shapoi ya ai.
Kaga mung kan shiga dap ni gaw madung hku nna mung kan shiga, mung masa shiga ni hte shangwi shapyaw ai lamang ni hpe madung da shapoi nga ma ai rai tim, RVA shiga shapoi dap gaw Kahtawlik nawku hpung a makam masham hte seng ai shiga shapoi dap rai nga ai majaw RVA Jinghpaw nsen shapoi dap hku nna makam masham hte seng ai lam ni hpe madung da nna shapoi ai. Dai re ai majaw RVA Jinghpaw nsen shapoi dap lamang yawng a tsa htam shadang 60 gaw makam masham hte seng ai lamang ni, tsa htam shadang 25 gaw sharin shapan shalat ya ai lamang ni, tsa htam shadang 10 gaw shiga jaw ya ai lamang rai nna tsa htam shadang 5 gaw shangwi shapyaw ai lamang rai nga ai.
Kabu gara ai shiga shachyam shabra ai lamang ni (Evandelizing Programs)
Myanmar mung dan hta BBC, VOA, RFA, DVB bai asuya madu ai Radio shiga dap ni hte FM nsen shapoi dap ni law law nga ma ai, rai tim mung ndai shiga dap ni kaw nna madung da shapoi ya ai lamang ni gaw mung kan shiga ni, mung masa lam ni hte shangwi shapyaw ya ai lamang ni chyu sha rai nga ai. Ndai Radio shiga dap ni hta Karai Kasang a mungga hpe shapoi ya ai shiga dap nlawm nga ai. Maynmar mung dan hta shanu nga ai mung chying sha wan 60 daram nga ai kaw nna wan lahkawng jan gaw hkristan ni rai ma ai. Ndai hkristan ni malawng maga gaw amyu bawng sang ni rai nna matut mahkai hkawm wa hkawm sa yak hkak ai shara ni hkan shanu nga ai ni rai ma ai hte nkau shara ni hta gaw Radio hta lai nna kaga shiga hkap la lu mai ai matut mahkai lam ni hpa mung nnga ai shara ni rai ma ai. Dai re ai majaw RVA Jinghpaw nsen shapoi dap kaw nna Karaia Kasang mungga hpe hakp madat la mayu ai mung chying sha ni a matu Karai a mungga hpa madung da nna shapoi ya nga ai rai nga ai. Mung chying sha ni ala madat mayu ai Karai a mungga ni hpe shapoi ya nga ai shiga dap rai nga ai majaw RVA Jinghpaw nsen shapoi dap gaw wun pawng sha ni ra sharawng dik ai radio shiga dap tai nga ai rai nga ai. Ndi zawn re ai lam ni majaw RVA Jinghpaw nsen shapoi dap gaw wun pawng sha ni a matu lak lai ai shiga dap mung tai nga ai rai nga ai. Shani shagu na Ja Chyum Mungga: Shani shagu hti ang ai ja chyum mungga hpe hti shana ya ai hte myit sum yu mai na lam ni hpe shani shagu minit 2/3 daram shapoi ya ai.
Laban shani na mungga: Tsaw tsan yak hkak ai shara buga ni hkan magam gun nga ai Jau ni tara hkaw sara sarama ni madat la nna hpang shani na laban shani a matu lajang shachyip ai lam hta garum la lu na matu yaw shada nna laban shani na mungga htawn ai lam hpe kyu ya shani jahpawt shana shapoi ya ai. Ndai lamang hta laban shani na kabu gara ai shiga hpe hti dan ai de a hpang mungga htawn ai, de a hpang mungga hte la kap ai nawku mahkawn hpe shapoi ya ai rai yang ndai lamang minit 20 daram aten la ai rai nga ai.
Makam masham hka ja ai lamang: Ndai hta shapoi ai lam ni gaw Catechism of hte Catholic Church ngu ai nawku hpung a makam masham sharin ya laika buk hta na makam masham hte seng ai lam ni, shing gyim nga sat nga sa lam hte seng nna nawku hpung sharin matsun lam ni, Cannon law nawku hpung a tara upada hte seng ai lam ni, II ngu na nawku hpung Vatican zup hpawng daw dan matsun ni hte kaga nawku hpung a sharin shaga ai lam ni, wa sarabyin a matsun laika hte seng ai lam ni hpe shapoi ya ai. Bat langai ya shani shagu shapoi ya nga ai hta ndai lang gaw minit 8 hte 10 daeram na ai lamang rai nga ai. Nawku Hpung Labau Lamang: Ndai lamang hta gaw Kahtawlik nawku hpung a labau, Myanmar mung dan Kahtawlik sasana labau, sasana magam majen je lai wa ai magam gun ni a labau ni hpe tang madun ai lamang rai nga ai.
San Pra ai ni a Labau: San pra ai masha ni ngu ai gaw hkristan ni yawng a matu kasi kamang ni rai nga ai. Shanhte a sak hkrung lai wa ai prat hkrun lam, shanhte a hkaw tsun sake hkam lai wa ai lam ni gaw prat shagu na hkristan ni a matu n gun la hpa lam ni rai nga ai. RVA Jinghpaw nsen shapoi dat kaw nna san pra ai ni a asak aprat hkrun lam labau, shanhte a kasi la mai ai lak san atsam ni hte shanhte a sharin shaga ai lam ni hpe shapoi ya ai rai nga ai.
San ga mahtai lu na sa ga ban dung du na: Anhte wun pawng sha ni malawng maga agw tsaw tsan ai shara buga ni hkan shanu nga pra nga ai ni rai ga ai majaw makam masham nawku hpung hte seng nna atsawm sha sharin hkaja la lu ai lam ni n nga ga ai. Nawku hpung hte seng ai nawku hpung a sharin shaga ai lam ni hte seng nna shanhte nchye na ai, nchye madat ai lam ni law law nga mai ai. Hpung masha ni tiang a makam masham hte seng nna chye mayu ai mahtai ni hpe san la nna mahtai lu la lu na matu RVA Jinghpaw nsen shapoi dap kaw nna ndai lamang hpe shapoi ya nga ai rai nga ai. Bat mali ya shani shagu minit 10 daram aten la nna ndai lamang hpe shapoi ya ai.
Sum Roi: Karai Kasang a mungga hpe asan sha chye na lu na matu ga shadawn ni hpe lang nna madu yesu shi a sape ni hpe sharin shaga ai lam galaw ai. Dai zawn sha kabu gara ai shiga sharin matsun ai lam ni hpe hpung masha ni asan sha chye na la lu u ga matu Sum Roi kadun ni hpe galaw nna shapoi ya ai. Ndai lamang gaw minit 15 daram aten la ai hte shata mi hta kalang lahkawng lang daram laban shani hta shapoi ya ai. Saradaw ni a mungga: Saradaw ni a mungga hpe gaw hpung masha ni chyu sha nrai wun pawng sha ni yawng hkap madat la mayu ma ai. Saradaw ni ngu ai gaw nawku hpung a ning baw sha mung nrai myu sha ni a ning baw ni mung rai nga ma ai. Dai re ai majaw laban shani na saradaw ni a mungga hpe nsen rim la nna bat masum ya shani shapoi ya ai. Myu sha ni yawng a matu ahkyak ai shiga ni hpe tsun shana ra ai lam ni nga wa yang mung saradaw ni hku nna shanhte a mungga hta tsun shalawm ya ai rai nga ai.
Shiga jaw ai lamang ni (Information)
Dai ni prat hta shiga ngu ai gaw uhpung uhpawng kata hta nnga nmai ahkyak ai lam kaba langai mi rai nga ai. Makau grup yin hta byin pru nga ai mabyin masa lam ni hpe na chye ai a marang e tinang prat hpe galai la ra ai lam ni nga yang mung galai gram la lu shangun nga ai. Hpang jahtum hpa ni byin pru nga ai ngu ai shiga ni hpe na chye lu ai a marang e tinang a uhpung uhpawng gaw galoi mung su hprang nga ai uhpung uhpawng byin tai nga let tinang hte tinang a uhpug uhpawng mung rawt jat bawng ring ai maga deyawng wa lu mai nga ai. Ndai lam ni a majaw RVA JInghpaw nsen shapoi dap kaw nna Nawku hpung shiga hte buga shiga ni hpe shapoi ya ai.
Nawku Hpung Shiga: Ndai gaw CNS Vatican, Vatican Radio, VIS Vatican, EWTN, Fides, Ucan, BBC, CCN hte kaga shiga dap kaba ni kaw nna lu la ai mung kan mung dan shara shagu hta byin nga ai nawku hpung hte seng ai shiga ni rai nga ai. Madung hku nna wa sarabyin a mungga ni hpe shapoi ya ai. Buga na nawku hpung a shamu shamawt ai shiga ni hpe mung shapoi ya ai. Buga Shiga: Myanmar mung dan gaw mung masa hte seng nna Democrecy masa mung dan byin tai wa sai rai nga ai. Mung masa kalai shai ai lam ni hpe lam hte lam galaw nga sai rai nga ai. Ndai zawn rai galai shai wa ai masa tha byin pru nga ai lam ni hte seng nna mung chying sha ni grai myit lawm ai hte na chye mayu nga ma ai rai nga ai. Dai re ai majaw RVA Jinghpaw nsen shapoi dat kaw nna ya ya byin nga ai buga na shiga ni hpe mung shapoi ya ai. RVA Jinghpaw nsen shapoi dap kaw nna buga shiga ni hpe bat masum ya shani shagu shapoi ya nna nawku hpung shiga ni hpe gaw bat manga ya shani shagu minit 10 daram ram shapoi ya nga ai.
Hpaji Sharin Shapan ya ai lamang ni (Educating)
Wunpawng sha ni malawng maga gaw bum nga masha ni rai ga ai hte tsi rung hpaji jawng zawn re ai ni nnga ai shara tsaw tsan ai shara ni hkan shanu nga ai ni rai ga ai. Nawku hpung a sharin shaga ai lam ni hte Karai a mungga ni hpe sharin shaga ya na ra ai zawn hkamja lam, ding hku ngwi pyaw lam hte galaw lu galaw sha lam ni hpe sharin jahprang ya na matu mung ra nga ai. Dai re ai majaw RVA Jinghpaw nsen shapoi dap kaw nna hpaji ningli lamang, ding hku lamang, hkam ja lam lamang, hkai lu hkai sha rem lu rem sha hte seng ai lamang ni hpe shapoi ya nga ga ai rai nga ai.
Hkamja lam lamang: Myanmar mung dan gaw mung kan hta matsan dik mung dan langai rai nga ai majaw mung chying sha ni hpe tsi gawn lajangh ai lam hte lam magup nung ra ai mung dan rai nga ai. Tsaw tsan ai shara ni hkan shanu nga ai mung chying sha ni htap htuk ai tsi gawn lajang lam ni lu la matu ngu ai gaw grau nna pyi yak la nga ai. Anhte a wunpawng buga hta nga yang mung Hka Li, TB sin wawp ana hta kaga machyi makaw ana akya ni law law nga ai shara rai nga ai. Dai re ai majaw RVA Jinghpaw nsen shapoi dap magam gun ni hku nna tinang a buga hta byin chye ai ana ahkya machyi makaw lam ni hte seng nna sawk sagawn ai lam ni galaw ai, chye chyang ai ni ka da ai tsi hte seng ai laili laika ni hpe hti nna dang lu ai daram hkamja lam hte seng nna hpaji jaw gam garan ai lamang ni hpe shapoi ya nga ai rai nga ai. Kalang lang chye chyang kung kyang ai sarawun tsi du kaba ni hpe saw shaga nna hkamja lam hte seng ai hkaw tsun lamang ni hpe mung shapoi ya nga ai rai nga ai. Ya ndai daw de gaw Myitkyina kaw rung daju CHARD ngu ai nawku hpung hkaja bawng ring dap kaw nna buga hta ta tut byin chye ai machyi makaw lam ni kaw nna lawt lu na matu hpaji jaw ai lamang ni hpe shapoi ya nga ga ai rai nga ai.
Hpaji Ningli HKaja ga i lamang: Ndai lamang hta hpaji hparat a ahkyak ai lam ni, ya ya mung kan hta gyin shapraw dat ai machye machyang nnan ni, hpung tang hpaji hte seng nna sawk sagawn mu tam la lu ai lam ni, mung kan shara shagu shing gyim masha ni ganing rai gara masa hte rawt jat bawng ring wa ai ngu ai lam hte seng ai lamang ni hpe shapoi ya nga ai ra nga ai. Tinang a makau grup yin shing ra tara hpe makawp maga chye na matu hte buga na nhprang sut rai ni hpe manu shadan makawp maga chye wa na matu myit jasu sharawt ya ai lamang ni hpe mung shapoi ya ga ai. Mung hpawm Myammar mung dan gaw Democracy up hkang masa hte mung dan gaw gap sa wa ai mung dan rai nga ai majaw Democracy up hkang masa, shing gyim ahkaw ahkang hte tara rap ra lam ni hte seng ai lamang ni hpe mung ndai lamang hta shapoi ya ga ai. Ndai lamang hpe bat mali ya shani shagu minit 7 daram shapoi ya nga ga ai.
Htung Hkying: Wunpawng sha ni ngu ai gaw Myanmar mung dan kata na nlaw la ai amyu baw sang langai sha rai nga ai. Mung kan labau hpe yu dat ai shaloi law ai amyu kaba ni hku nna nlaw ai amyu baw sang kaji ni hpe mayu shamat kau ai lam ni nga ai hpe mu lu mai nga ga ai. Dai re ai majaw amyu htung hkying mat wa ai lam ni nbyin u ga makawp maga na matu mung ra nga ai majaw RVA Jinghpaw nsen shapoi dap kaw nna tinang a htung hkying, laili laika, lai htung masa ni hpe sharin shapna ya ai lam ni mung galaw ga ai. Tinang htung khying a tsawm htap manu dan ai lam ni hpe makawp maga tsawra chye wa lu na matu myit jasu sharawt ya ai lamang ni hpe mung shapoi ya nga ai rai nga ai. Ndai zawn tinang a htung hkying hpe tsawra chye wa hkra sharin shaga ya ai zawn manang ni a htung hkying lai htung masa ni hpe mung manu shadan hkungga ya chye ai myit masa ni nga wa hkra mung garum ya ai rai nga ai. Ndai lamang hpe gaw bat kyu ya shani shagu minit 6 daram shapoi ya nga ga ai rai nga ai.
Ramma: Dai ni ramma ni ngu ai hpe hpawt ni na nawku hpung hte mung dan a ning baw ning la ni rai nga ma ai majaw shanhte a prat hpe htap htuk ai hku shading sharai matsun madun ya ai lam ni galaw ya na matu ra ahkyak nga mali ai. Ramma ni hpe matsun madun shading sharai n-gun jaw ai lamang hpe mung RVA Jinghpaw nsen shapoi dat kaw nna shapoi ya nga ga ai. Dai zawn rai matsun mdun ai lamang ni hta shanhte a prat hpe jahten kau ya lu mai ai Ka Ni nang hpam malu masha hte seng ai lam ni hpe mung hpaji jaw shalawm ya nga ai rai nga ai. Shing gyim prat a manu dan ai lam ni hpe sharin ya ai, tinang hta nga taw sai lak san atsawm ni grau ningja wa hkra n-gun jaw ya ai, prat hta daw dan la ra na ning gam ni mu mada wa ai shaloi ni hkan mung htap htuk jaw ang ai lam hpe lata la hkawm sa chye na matu hpaji jaw ya ai lamang ni hpe mung shapoi ya nga ga ai rai nga ai.
Kun Ding Hku: Kun Ding Hku ngu ai gaw shing gyim masha uhpung uhpawng mahkra a npawt nhpang shara rai nga ai. Kun Ding Hku ngu ai ahkyak ai ngu ai lam hpe RVA Jinghpaw nsen shapoi dap kaw nna shapoi ya nga ga ai. Kun ding hku hta byin pru chye ai ru yak mang hkang lam ni hpe yan la lu na matu hpaji jaw ai lamang ni, kashu kasha ma ni hpe kara hku kaning rai bau maka la ra ai ngu ai lam ni hpe matsun madun ya ai lamang ni, hkristian kun ding hku prat hpe awng dang ai hte gara hku kaning rai nga sa lu mai ai ngu ai lam ni hpe shapoi ya ai. Kalang marang kung kyang ai sarawun tsi du kaba ni hpe saw shaga nna hkriatan kun ding hku kata kashu kasha shangai shaprat lam ni hte seng ai hpaji jaw lamang ni hpe mung shapoi ya ai rai nga ai.
Hkrum zup mung jahta: Masha ni a mahkrum madup hpe la nna tinang a prat hpe sharai la na matu mung ra nga ai. Masha kaga ni a awng dang ai lam ni hte mai kaja ai lam ni hpe madat la ai hku nna tinang a prat hpe n-gun ban la lu mai nga ai. Dai re ai majaw RVA Jinghpaw nsen shapoi dap hku nna mung masa galaw nga ai ni, nawku hpung ning baw ni, sarawun tsi du kaba ni, awng dang ai hpaga htingga galaw sha ai ni, mying dan hkung ai shing ni masha ni, hpe shaga la nna shanhte hte hkrum zup mung jahta lam ni galaw nna shanhte a awng dang lam, awng dang wa hkra yak hkak lam ni hpe gara hku kaning rai tawt lai la lu ai lam ni hte shanhte a kung kyang ai lam ni hpe shiga madat ni hpe gam garan ya lu hkra shanhte hte hkrum shaga nna radio kaw nna shapoi ya ai lam ni galaw ai rai nga ai.
Hkai lu hkai sha lam: Wunpawng sha ni malawng maga gaw hkai lu hkai sha bungli hpe madung da nna kan bau ai rai nga ai. RVA Jinghpaw nsen shapoi dat kaw nna hkai lu hkai sha lam hte seng nna hpaji jaw ai lam ni galaw ya ai, tinang a sun hkaw na hta hkai shatut da sai nsi nai ni hpe gara hku makawp maga lakawn la ra ai ngu ai lam ni hte hkai nmai ni hte byin pru chye ai jahten shaza lam ni kaw nna makawp maga la lu na matu hpaji ai lamang ni hpe shapoi ya nga ai.
Shangwi shapyaw yaa ai lamang (Entertainment Programs)
Shangwi shapyaw ya ai lamang ni gaw RVA Jinghpaw nsen shapoi dap a madung lamang nrai nga ai rai tim shing gyim masha hpe shangwi shapyaw ya ai lamang ngu ai gaw koi jahkrat kau da mai ai lamang mung nrai nga ai. Dai re ai majaw RVA Jinghpaw nsen shapoi dap kaw nna Mahkawn kum hpa lamang ni hte mahkawn ni hpe shapoi ya ai. Ndai lamang hte shiga madat ni hku nna shada da ai matu shangai nhtoi, ladu hkrum nhtoi hte myit dum kam hpa hku nna mahkawn kum hpa hpyi ai lam ni galaw ai hku nna shada tsawra hku hkau ai lam ni grau ngang kang wa hkra galaw la ai. Ndai lamang hta ra ai hta hkan nna makam masham mahkawn, buga shakawn mahkawn ni, sum tsaw sum ra mahkawn ni du hkra shapoi ya ga ai.
Lak San Lamang ni (Special Programs)
Shani shagu ding run shapoi ya nga ai lamang ni hta lai nna lak san ahkyak ai nhtoi ni hta lak san lamang ni hpe mung shapoi ya ga ai. Ga shadawn Mung kan sim sa nhtoi, Chyoi pra ai laban bat, Kanu Kawa Poi, hte kaga ahkyak ai htoi ni.


text:
-
KUMBA
Ka ai – Sara Pungga Ja Li
Kachin Oral tradation Researcher
Kumba ngu ai gaw nam, tsing amyu mi rai nga ai. Shi hta nam chyim sama, hpa mung n nga ai. Tu ai shaloi ninghpawng, ninghpang n’na tu ai nam banda hpan re ai hte maren, hpun kaba maling kaw n tu ai sha. Yi shari, nam sumwum hkan law malawng tu chye ai.
Majun
Lahta e tsun ai kumba hpe Jinghpaw ni gara hku kam ai hkap la ai gaw, dai kumba a majun hta mu lu ai. Hkap la kam sham ai lam nga ai majaw, asung jashawn ai lam nga wa ai, Hkap la ai lam hta hkan n’na akyu jashawn ai shloi mung, ahkyak ai, nau n ahkyak hku akyu jashawn nga ma ai. Hkam la ai lam kaba jang akyu jashawn ai lam ahkyak nga ma ai. Tu ai baw tu matu ni hta kumba gaw ahkyak htum hta lawm nga ai. Hpa majaw nga yang, Kumba gaw Cyunun yan Woi shun a kasha ma La wa rai n’na, shi gaw Karai gawng dagraw ai wa rai nga ai. Shi hpe Hpan Ningtsang Chye Ningchyang ngu shamying ai. Karai rai n’na, masha hta shangai wa ai wa rai nga ai. Shi hpe shangai ai shaloi, shadai kadoi n’na, shadai daw lup da ai kaw na Kumba tu wa sai. Dai majaw, Karai hpung shingkang lawm ai nam rai nga ai.
Asung jashawn ai lam.
- Shada sat hkat, nat hkat ai hpe bai majan sim hting ram yang, lang ai Karai a mying ningsang kaw shakaq n’na hting ram ai lam rai nga ai.
2. Hpunau shada alak mi kumba jun n’na ga shakaq tawn da chye ma ai. Masha shada sha n rai Karai a man e tawn da ai lachyum rai nga ai.
3. Num kumba shalai ai. Dinghku hpe Karai a man e ga shakaq la ai ngu mayu nga ai.
Num Shalai ai lam
Num nnan hpe kumba n hpang hku gawai wa jang gaw, dinghku shang sai hku rai sai. Dinghku shang ai shaloi Karai kaw ga shakaq la ai lachyum shapraw sai. Jinghpaw ni a Kaji Daju Ninggawn wa magam gaw Karai hpe n kam ai amyu, lapu hpe Karai hku kam ai amyu, num la sai dai majaw lapu sama, lapu makam masham hpe Karai a kasha shangai shaloi na shadai daw lup da ai, tu wa ai kumba lap hte sama shatsai kau ai.
Lapu gaw satan a ali ama rai nna Jinghpaw ni n ra ai majaw, Karai a hpun shingkang hte lapu sama satsai ai lam galaw sai rai n’na, Jinghpaw ni hta kumba shalai ai htunghking byin wa sai. N’dai prat hta gaw shadai daw hte shatsai ai hku sha n rai, shadai madu Hkristu nan nga nga sai. Dai majaw, kumba hpe makam masham hku n lang ra sai. Htunghking hku sha mai lang na sai. Shing n rai kumba lai ai hpe gaw ga shakaq ningsa htung ngu mai sawn la nga mali ai.
May 6, 2015 / KNET / 0
Categories: Htunghking, Uncategorized
Tags: K.Net
Jiwoi Jiwa ni aq prat kaw nna Jinhpaw Wunpawng shayi num kasha ni hpe makawp maga da ai ahkaw ahkang ni. MANAU AMYU HPAN NI. (Many kinds of Manao)
- Shada sat hkat, nat hkat ai hpe bai majan sim hting ram yang, lang ai Karai a mying ningsang kaw shakaq n’na hting ram ai lam rai nga ai.
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
-
KIA Masat (38) Dap Dung Ginra Hta Gasat Gala Majan Byin
KIA Masat (38) Dap Dung ginra, Man Yin Shan Mare ntsa kaw, Myen Asuya Hpyen Dap, Dap mying n chye ai hpyen hpung ni hte KIA Masat (9) Dap Dung na pawng hpawm hpyen hpung ni June (30) ya jahpawt hkying (7:00)Am aten hta gasat gala majan byin ai lam chye lu ai.
July 1, 2015 / KNET / 0
Categories: Shiga Kadun, Uncategorized
Tags: KNET
KIA Masat (6) Dap Dung Ginra Hkum Tsai Zup Kaw Gasat Poi Byin Myen Hpyen Dap Ni, Lai Wa Lai Sa Mungshawa Jawn Ai Mawdaw Hpe Hkap Gap
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin